CELEX: 62015CN0543
Language: sk
Date: 2015-10-19 00:00:00
Title: Vec C-543/15: Návrh na začatie prejudiciálneho konania, ktorý podala Conseil d’État (Francúzsko) 19. októbra 2015 – Association nationale des opérateurs détaillants en énergie (ANODE)/Premier ministre, Ministre de l’Écologie, du Développement durable et de l'Énergie

18.1.2016   
            
            
               SK
            
            
               Úradný vestník Európskej únie
            
            
               C 16/18
            
         Návrh na začatie prejudiciálneho konania, ktorý podala Conseil d’État (Francúzsko) 19. októbra 2015 – Association nationale des opérateurs détaillants en énergie (ANODE)/Premier ministre, Ministre de l’Écologie, du Développement durable et de l'Énergie
   (Vec C-543/15)
   (2016/C 016/23)
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Conseil d’État
   
      Účastníci konania pred vnútroštátnym súdom
   
   
      Žalobkyňa: Association nationale des opérateurs détaillants en énergie (ANODE)
   
      Žalovaní: Premier ministre, Ministre de l’Écologie, du Développement durable et de l'Énergie
   
      Prejudiciálna otázka
   
   Majú sa články 34 a 36 Zmluvy o fungovaní Európskej únie vykladať v tom zmysle, že bránia takému mechanizmu kapacity v odvetví elektrickej energie, aký je predmetom sporu vo veci samej a je opísaný najmä v bodoch 1, 15 a 17 až 19 tohto rozhodnutia?
   Konkrétne:
   
               a)
            
            
               Má sa článok 34 Zmluvy napriek tomu, že uvedený mechanizmus odmeňuje kapacity len na základe ich dostupnosti, a nie na základe skutočnej výroby, a vzhľadom na zohľadnenie účinkov vzájomných prepojení pri určovaní povinností dodávateľov, ktoré môže oslabiť príčinnú súvislosť medzi vylúčením zahraničných kapacít z mechanizmu, ktoré stanovuje dekrét, a obmedzujúcim účinkom na cezhraničný obchod s elektrickou energiou, ktorý z neho môže vyplynúť, z hľadiska rozhodnutia investorov o umiestňovaní zdrojov a rozhodnutia dodávateľov o zásobovaní, vykladať v tom zmysle, že bráni takému vylučujúcemu opatreniu?
            
         
               b)
            
            
               Môže sa vzhľadom na vývoj európskeho právneho rámca upravujúceho vnútorný trh s elektrickou energiou na cieľ bezpečnosti dodávok elektrickej energie pre obyvateľstvo členského štátu vzťahovať pojem verejná bezpečnosť uvedený v článku 36 Zmluvy?
            
         
               c)
            
            
               Na základe akých kritérií sa najmä vzhľadom na voľnú úvahu ponechanú členským štátom pri vymedzovaní politík vhodných na zabezpečenie bezpečnosti dodávok elektrickej energie dá preveriť, či je decentralizovaný a trhový mechanizmus kapacity, z ktorého pri súčasnom stave európskeho trhu s elektrickou energiou vyplýva opatrenie vylučujúce zahraničné kapacity, ktoré je kompenzované zohľadnením vzájomných prepojení pri určovaní povinností dodávateľov, spôsobilý splniť podmienku proporcionality vyžadovanú na uplatnenie článku 36 Zmluvy?